**Møtereferat: Styremøte**

Styremøte: 06.09.2022 klokken 18:00.

Til stede:

Formann Asbjørn

Viseformann Henning

Havnesjef Iver

Kasserer Hans

Sekretær Lene – referent

Slippbas Kaas

Slippbas Svee -kom noe senere

Følgende saker ble tatt opp:

**#22002: Godkjenning av forrige referat**

Referat fra 07.06.2022 godkjent uten merknad

**#22001: Utprøving av Styret-funksjon i Havneweb**

Kasserer og sekretær introduserte og viste styre funksjon i Havneweb og bruk av opprettelse av styresaker. Dette skal sikre at saker blir ivaretatt ved at det knyttes en ansvarlig til saken, oppdatering i saken vil bli lagt inn inntil saken er avklart, når saken er ferdig avklart så merkes den som vedtatt.

Fremviser /projektor var ikke god nok for en fullverdig gjennomgang da skriften var utydelig. Slippbas Kaas sier å kunne ta med en større og bedre til neste gang. Det ble oppfordret til at alle i styret skulle gå inn på styre funksjon i Havneweb for å orientere seg, for så å være noe mer oppdatert til neste fremvisning. Kasserer og sekretær kan eventuelt bistå.

**#22015 Post – tilbakemelding på oppsett av vedtektene**

Foreløpig ikke gjort endringer

**#22016 Post – forsikringssak (pæle)**

Da vi ikke har fått satt ned ny pæle så kan saken ikke sluttføres. Formann ringer i møte og purrer på Sjøtjenester i forhold til at det ble bestilt pæling før sommeren. De sier å skulle ta dette om ikke alt for lenge, men ønsker en konkret tilbakemelding på de øvrige 4 pælene på hvor disse skal settes. Det avtales at Nestformann gjør vurderingen for de øvrige pælene og informerer Sjøtjenester på tlf / mail.

**#22009 Havneaktuelt – status på krana** (utløpsdato på godkjenning)

Det er flere som har sett på krana uten å finne dato for når sertifiseringen utgår. Havnesjefen ber Mathisen om skriftlig dokumentasjon på dette

**#220013 Nøkkelkode til klubbhuset – rutiner**

Formann hadde bedt om skriftlig pristilbud, men foreningen mottok faktura og fakturaen ikke konkret nok til å angi en pris på det vi ba om pris på. Formann ber på nytt om et konkret pristilbud.

**#22003: Økonomi info ved kasserer**

Kasserer informerer at foreningen økonomisk har nådd sine inntekter basert på det som var budsjettert, 506 000 kr. Utgifter er budsjettert til 500 000 hvorav 300 000 er brukt hittil. Det står 100 000 igjen på vedlikeholdsbudsjettet hvorav 25 000 er satt av til pæling. Strømstolper er antatt å komme på ca 10 000,- pr stk. Oppsett av nye strømmålere krever søknad hos Fredrikstad kommune og formann sier å kunne fremme søknaden, søknadsprosessen opprettes som egen sak.

Strømforbruket i år sammenlignet med tidligere år ble ikke oppgitt, men kan kanskje oppgis ved neste styremøte.

Strømmålerne bør avleses nå. I forbindelse med innkjøp av nye strømmålere i nedre havn og på Kongens brygge så var det enighet i styret om at alle strømmålere skulle være stengt med kodelås. Det innebærer at alle medlemmer må melde styret at de ønsker strøm. De vil da få oppgitt koden til kodelåsen og strømmåler avlest ved overtakelse og ved sesong avslutning, for så å bli fakturert for bruk. Dette grunnet de høye strømutgiftene, bruk av strøm utover det vedtektene sier og for å unngå at uvedkommende forsyner seg av foreningens strøm, som bobiler. Når det gjelder Kongens brygge så vil det bli satt tider for når strømmålerne står på og når de er stengt.

Det informeres om at Kran Jon har varslet noe økning i pris.

**#22004: Havne aktuelt info ved havnesjef**

Havnesjefen informerer om at det er avtalt opptak lørdag 24/9, 8/10 eventuelt 22/10, i tillegg til at det blir satt opp en ukedag for opptak av seilbåter.

Foreningen har hatt 5 ledige plasser i havna, i tillegg til to som meldte at foreningen kunne leie ut deres plasser. Det er flere årsaker til at vi i år ikke har fått fylt opp havna. Det mangler en pæle etter uhell i nedre havn, plass 93 den nærmest fergeleie er ikke egnet for alle båttyper, flere på venteliste hadde allerede fått plasser andre steder. For å unngå å bli sittende med ledige plasser neste år så enes det om at styret godkjenner nye søkere fortløpende slike at havnesjef aktivt kan jobbe med tildelinger gjennom året og fortløpende.

Det har i år vært to som har tatt seg til rette i havna og som ikke har fulgt anvisning om å forlate havna, det gjelder en plastbåt i trebåthavna og en stor skøyte i øvre havn. Nestformann bisto vedkommende i nedre havn med flytting og heller ikke det uproblematisk. Når det gjelder Skøyta så etterspurte formann hvorfor han ikke er blitt orientert og ba om skriftlig informasjon med kontaktopplysninger, og ville ta saken om så til namsmann. Informasjon oversendt i skrivende stund.

Det kommer forslag på om vi burde forvente at folk sier opp plassen sin innen 31 desember for å sikre foreningens nødvendige inntekter. Dette da vi ser at det blir for sent å tilby plasser etter betalingsfrist for årskontingenten, og det tiden hvor vi har erfart at medlemmer sier opp sitt medlemskap eller melder overgang til passivt medlemskap. Kasserer utarbeider et forslag til tekst som tas opp på neste styremøte, og som eventuelt knyttes til Havneinstruks og dette føres opp som ny styresak. Ifølge vedtektene og havneinstruks så står det også at, dersom du ikke benytter båtplassen skal du melde i fra slik at båtplassen eventuelt kan leies ut til inntekt for foreningen. Dette er forventet hvis du over en lengre periode ikke benytter plassen og i alle fall dersom du vet å ikke skulle bruke båtplassen i løpet av sesongen. Styret har drøftet at det kan bli mye bry og ta tid med korte leieavtaler og vil prioritere lengre utleie som sesong leie. Dette er kjærkomne penger for foreningen og bidrar til å holde årskontingenten nede. Det kommer innspill i forhold til om vi burde vurdere intensiver for de som eventuelt besitter plassen, dette drøftes videre

Det er kommet forslag på om vi burde ha mer forutsigbare tydelige rutiner for utsett og opptak, og det etterspørres om vi allerede nå kunne avklare datoer for neste års utsett. Det spilles inn at det kan generelt bli vanskelig å booke så langt frem, i alle fall til en god pris, også i forhold til Kran Jon som må prioritere store oppdrag hvor bilen blir stående.

Slippen har i år vært stengt, og styret nå besluttet at slippen kun er for medlemmer. Nøkkelen henger i sikringsskapet og alle medlemmer kan benytte slippen kostnadsfritt. Slippen stengt med kjetting og det enes om å kjøpe et skilt hvor det står kun for medlemmer. Begrunnelsen er at det er få som har betalt, at hengere blir stående på foreningens tomteareal og at belastningen på en allerede skjør vei blir for stor. Innkjøp av skilt føres opp som egen sak

Vinterlagring for ikke medlemmer. Det er trangt i havna for vinteropplag, men ved mulighet kan foreningen tilby vinteropplag for ikke medlemmer. Dette vurderes av havnesjef som basert på tildeling av opplag formidler informasjon om fakturering til kasserer. Det er tidligere satt en pris på 2500 kr for vinteropplag for ikke medlemmer, som står oppført på nettsiden. Dette diskuteres og styret enes om å sette prisen til 3000kr inntil 20 fot og 4000kr over 20 fot.

Angående oblater som kjennetegner medlemmet i vann på brygga og merking av båt ved vinteropplag. Det enes om at det ved opptak registreres hvilke medlemmer som ikke har oblat. Dette for å sørge for oblater til de som ikke har og få bestilt opp flere der vi mangler oblater. Det enes også om at det ved opptak også prates om hensiktsmessig merking av båt ved vinteropplag og veilede hvor merking bør stå, samtidig som det minnes på havneinstruks som oppfordrer til grønn eller grå pressing.

**#22005: Vedlikehold og dugnads behov info ved viseformann**

Viseformann informerer om at mye av bryggene er nå vasket og pålagt smørje, men noe gjenstår og må tas. 12 av 20 pælekopper har blitt satt ut og dette en tidkrevende jobb da det pæler må tilpasses og det er mye kroker og diverse som må ut før pælekoppen påsettes. Det er også gjort noe opprydding av vannslanger og diverse.

Gressklipperen har hatt utfordringer i form av startproblemer og står nå i øvre havn. Det er noe uavklart om det kun er batteri som tappes eller om den bør ha en ny service. Ove som hovedsakelig har stått for klippingen skal ha sagt at erfaringsmessig så går det greit hvis man kobler fra batteriet mellom klippingene. Forrige service på klipperen kom på rundt 20 000 kr, så et eventuelt pristilbud bør bli vurdert før utbedring blir utført.

Isaviserne trenger en restaurering for å ikke ruste i stykker. Det er behov for å få de sandblåst, og må samtidig og umiddelbart etter sandblåsing bli primet. Tauverket må også byttes. Pris må innhentes og Asbjørn sier å kunne innhente pris på sandblåsing og tauverk. Det er trolig billigere pris hvis vi tar alle på en gang fremfor å dele det opp. Angående frakt så blir det foreslått å eventuelt spørre Kran Jon. For videre vurdering og budsjett på dette avventer vi pristilbud og saken videreføres neste møte som egen sak.

Foreningen har hatt to høytrykkspylere for bruk og vedlikehold av foreningens anlegg, og som også har vært til fri benyttelse for våre medlemmer, som hyppig har blitt brukt ved opptak blant annet. Den ene fungerer nå ikke og den andre kun delvis. Det diskuteres da om vi skal kjøpe nye eller utføre service på de vi har. Det påpekes at «bruk» krever noe nødvendig kunnskap for å unngå slitasje og skader, og det stilles spørsmål ved om foreningen ved kjøp av en ny bør forbeholde bruken til foreningsbruk. I den forbindelse blir det også nevnt krav om utskillingsanlegg ved vask av båter i havna, noe som må påregnes innført innen en viss tid. Det er også krav til å dekke bakken under båten ved arbeid under vannlinja for å hindre forurensning, noe vi også må vurdere å håndheve. Angående høytrykkspylerne så sjekker kasserer status og behov i forhold til de vi har da han besitter kunnskap på dette. Høytrykkspylerne opprettes som ny sak og videreføres neste møte.

Foreningen har en del verktøy, maskiner og utstyr, men dette uoversiktlig. Viseformann sier å ønske en ansvarlig for dette, en form for vaktmester som kan holde orden på verksted, verktøy, maskiner og utstyr. Det enes om å etterspørre om noen av medlemmene kunne tenke seg denne oppgaven, sekretær sender ut forespørsel.

Ny kode på verktøy rom opprettet, og alle i styret informert.

**#20026 Jubileum 2023**

Foreningen blir 90 år i 2023. Tradisjonelt pleier jubileum å markeres ved en gallamiddag på et leid lokale. Aktive og passive medlemmer med respektive inviteres. Forrige jubileum ble avholdt i februar. Det enes om å spørre festkomiteen om de ønsker å planlegge dette, sekretær spør.

**#20027 Tall Ships race 2023 Fredrikstad**

Det ble drøftet om foreningen burde ta initiativ til noe knyttet til Tall Ships race og det ble luftet både salg av pølser og brus, eventuelt søke skjenkebevilgning og arrangere noe inngjerdet ved klubbhuset, eventuelt leie ut lokalene hvis man fikk en grei pris. Det var ingen i styret som pr i dag ønsket å ta initiativ til noe, men saken blir stående åpen i tilfelle noe skulle bli aktuelt.

**#20019 Post info -** Intet å ta opp

**#22007: Eventuelt**

Kasserer etterspør fremdrift og status på en eventuell ny kran eller restaurering av dagens kran, og påpeker at konkrete tilbud på må foreligge før en lånesøknad fremmes. Vi sitter på tre pristilbud, hvorav ett er tidsmessig utgått og de to andre ikke satt dato for tilbudet. Havnesjef informerer om at Mathisen hadde foreslått vurdering av en talje eventuelt, men uavklart om det også forutsetter en sertifisering av skroget på dagens plan. Dagens uforutsigbare priser tilsier at vi må innhente nye pristilbud med om mulig noe tidsangivelse som gjør det mulig å avholde et ekstra ordinært årsmøte for å få det vurdert. Det er også ønskelig med konkrete pristilbud på en restaurering fra 3 leverandører. For å kunne vurdere en eventuell talje bruk så må også dette gis i pristilbud. Formann sier å kunne innhente nye pristilbud. Kran føres opp som egen sak og vi håper det er mulig å få pristilbud til neste styremøte

Viseformann lufter ønske om å bytte ut skilting på bryggene da privat båtplass kanskje var upassende og ordbruk diskuteres med ulikt syn. Nye skilt likevel ikke aktuelt nå og tas eventuelt opp igjen på et senere tidspunkt

Neste styremøte tirsdag 4 oktober